Úradný vestník L 094 , 31/03/2004 S. 0044 - 0056



Nariadenie Komisie č. 599/2004 z 30. marca 2004 o prijatí harmonizovaného vzorového certifikátu a kontrolnej správy týkajúcich sa obchodu so zvieratami a produktmi živočíšneho pôvodu v rámci Spoločenstva (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných v obchode s niektorými druhmi živých zvierat a produktmi v rámci Spoločenstva s cieľom doplnenia vnútorného trhu [1], a najmä na jej článok 20 ods. 3, so zreteľom na smernicu Rady 89/662/EHS z 11. decembra 1989 o veterinárnych kontrolách vo vnútrospoločenskom obchode s cieľom doplnenia vnútorného trhu [2], a najmä na jej článok 16 ods. 3, so zreteľom na smernicu Rady 91/628/ES z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS [3], a najmä na jej článok 15, so zreteľom na smernicu Rady 92/438/EHS z 13. júla 1992 o počítačovom spracovaní veterinárnych postupov pri dovoze (projekt Shift), ktorou sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS a ktorou sa ruší rozhodnutie 88/192/EHS [4], a najmä na jej článok 12, keďže: (1) harmonizácia predkladania zdravotných certifikátov vyžadovaných vo vnútrospoločenskom obchode je nevyhnutná pri zavedení systému Traces, ako je uvedené v rozhodnutí Komisie 2003/623/ES o rozvoji integrovaného počítačového veterinárneho systému Traces [5] tak, aby zozbierané údaje mohli byť náležite spravované a spracované s cieľom zlepšenia zdravotnej bezpečnosti v spoločenstve, (2) zavedenie harmonizovaného vzoru certifikátov pri zbere výsledkov inšpekcií vykonávaných podľa smerníc 89/662/EHS, 91/628/EHS a 90/425/EHS je nevyhnutné na to, aby tieto údaje mohli byť spracované elektronickými prostriedkami a predstavuje základ pre štandardizované predkladanie výsledkov tak, ako to vyžadujú tieto smernice, (3) predkladanie vzorov dokumentov vyžadovaných legislatívou spoločenstva v týchto aktoch musí byť harmonizované: - príloha F k smernici Rady 64/432/EHS z 26. júna 1964 o zdravotných problémoch zvierat s dopadom na obchod s hovädzím dobytkom a ošípanými v rámci spoločenstva [6]; - prílohy D1 a D2 k smernici Rady 88/407/EHS zo 14. júna 1988, ktorými sa stanovujú požiadavky na zdravotný stav zvierat uplatniteľné v obchode so spermiami hovädzieho dobytka v rámci spoločenstva a pri ich dovozoch [7]; - príloha C k smernici Rady 89/556/EHS z 25. septembra 1989 o zdravotných podmienkach zvierat, ktorými sa riadi obchod s embryami hovädzieho dobytka v rámci spoločenstva a ich dovoz z tretích krajín [8]; - - príloha C k smernici Rady 90/426/EHS z 26. júna 1990 o zdravotných podmienkach zvierat, ktorými sa riadi pohyb a dovoz domácich nepárnokopytníkov z tretích krajín [9]; - príloha D k smernici Rady 90/429/EHS z 26. júna 1990, ktorou sa stanovujú požiadavky na zdravotný stav zvierat uplatniteľné v obchode so spermiami ošípaných v rámci spoločenstva a pri ich dovozoch [10]; - príloha IV k smernici Rady 90/539/EHS z 15. októbra 1990 o zdravotných podmienkach zvierat, ktorými sa riadi obchod s hydinou a násadovými vajcami v rámci spoločenstva a ich dovozy z tretích krajín [11]; - príloha E k smernici Rady 91/67/EHS z 28. januára 1991 o zdravotných podmienkach zvierat, ktorými sa riadi odbyt živočíchov akvakultúry a produktov [12]; - príloha E k smernici Rady 91/68/EHS z 28. januára 1991 o zdravotných podmienkach zvierat, ktorými sa riadi obchod s ovcami a kozami v rámci spoločenstva [13]; - príloha E k smernici Rady 92/65/EHS z 13. júla 1992 ustanovujúca požiadavky na zdravotný stav zvierat, ktorými sa riadi obchod a dovozy tých zvierat, spermií, vajíčok a embryí do spoločenstva, ktoré nepodliehajú požiadavkám na zdravotný stav zvierat ustanoveným v osobitných pravidlách spoločenstva, ktoré sú uvedené v prílohe A (I) k smernici 90/425/EHS [14]; - príloha k rozhodnutiu Komisie 94/273/ES z 18. apríla 1994 o veterinárnej certifikácii tých psov a mačiek umiestňovaných na trhu Veľkej Británie a Írska, ktoré nepochádzajú z týchto krajín [15]; - príloha k rozhodnutiu Komisie 95/294/ES z 24. júla 1995, ktorou sa určujú vzorové zdravotné certifikáty zvierat pre obchodovanie s vajíčkami a embryami koní [16]; - príloha k rozhodnutiu Komisie 95/307/ES z 24. júla 1995, ktorou sa určujú vzorové zdravotné certifikáty zvierat pre obchodovanie so spermiami koní [17]; - prílohy I a II k rozhodnutiu Komisie 95/388/ES z 19. septembra 1995, ktorými sa určujú vzorové certifikáty pre obchod so spermiami, vajíčkami a embryami oviec a kôz v rámci spoločenstva [18]; - príloha k rozhodnutiu Komisie 95/483/ES z 9. novembra 1995, ktorou sa určujú vzorové certifikáty pre obchodovanie s vajíčkami a embryami ošípaných v rámci spoločenstva [19]; - prílohy I a II k rozhodnutiu Komisie 1999/567/ES z 27. júla 1999, ktorými sa stanovujú vzorové certifikáty uvedené v článku 16 ods. 1 smernice Rady 91/67/EHS [20]; - príloha I k rozhodnutiu Komisie 2003/390/ES z 23. mája 2003, ktorou sa určujú osobitné podmienky pre odbyt živočíchov akvakultúry, ktoré nie sú považované za náchylné na určité choroby, a výrobkov z nich [21]; - príloha IV k smernici Rady 64/433/EHS z 26. júna 1964 o zdravotných podmienkach výroby a odbytu čerstvého mäsa [22]; - príloha VI k smernici Rady 71/118/EHS z 15. februára 1971 o zdravotných problémoch s dopadom na výrobu a odbyt čerstvého hydinového mäsa [23]; - príloha D k smernici Rady 77/99/EHS z 21. decembra 1976 o zdravotných problémoch s dopadom na výrobu a odbyt mäsových výrobkov a niektorých iných produktov živočíšneho pôvodu [24]; - príloha IV k smernici Rady 91/495/EHS z 27. novembra 1970 o zdraví obyvateľstva a zdravotných problémoch zvierat s dopadom na výrobu a odbyt králičieho mäsa a mäsa z chovanej zveri [25]; - príloha II k smernici Rady 92/45/EHS zo 16. júna 1992 o zdraví obyvateľstva a zdravotných problémoch zvierat týkajúcich sa zabíjania a odbytu divej zveri [26]; - príloha V k smernici Rady 94/65/EHS zo 14. decembra 1994, ktorou sa ustanovujú požiadavky na výrobu a odbyt mletého mäsa a mäsových prípravkov [27]; (4) výmena informácií medzi príslušnými úradmi uvedenými v nariadení (ES) č. 1774/2002 Európskeho parlamentu a Rady z 3. októbra 2002, ktoru sa stanovujú pravidlá ochrany zdravia týkajúce sa vedľajších živočíšnych produktov, ktoré nie sú určené na ľudskú spotrebu [28], by mala byť tiež harmonizovaná vzhľadom na zasielanie vedľajších živočíšnych produktov a spracovaných produktov, (5) opatrenia uvedené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Rôzne zdravotné certifikáty vyžadované vo vnútrospoločenskom obchode, okrem zdravotných certifikátov pre registrované domáce nepárnokopytníky, sa predkladajú na základe harmonizovaného vzoru podľa pripojenej prílohy. Tieto vzorové certifikáty pozostávajú: 1. zo štandardizovanej časti I "podrobné údaje o zásielke", 2. z časti II "certifikácia", určenej na uvedenie požiadaviek podľa osobitnej právnej úpravy pre jednotlivé živočíšne druhy, spôsob výroby a druh výrobku, a 3. zo štandardizovanej časti III "kontrola", v ktorej sa zaznamenávajú výsledky inšpekcií vykonávaných v súlade s platnými pravidlami. Článok 2 Toto nariadenie nadobúda účinnosť 31. decembra 2004. Tie členské štáty, ktoré majú záujem, môžu však používať tento spôsob predkladania osvedčení od 1. apríla 2004 v kontexte systému Traces. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 2004 Za Komisiu David Byrne člen Komisie [1] Ú. v. ES L 224, 18.8.1990, s. 29. Smernica bola naposledy zmenená a doplnená smernicou 2002/33/ES Európskeho parlamentu a Rady. [2] Ú. v. ES L 395, 30.12.1989, s. 13. Smernica bola naposledy zmenená a doplnená nariadením Rady (ES) č.806/2003. [3] Ú. v. ES L 340, 11.12.1991, s. 17. Smernica naposledy zmenená a doplnená nariadením Rady (ES) č. 806/2003. [4] Ú. v. ES L 243, 25.8.1992, s. 27. Rozhodnutie naposledy zmenené a doplnené rozhodnutím 95/1/ES. [5] Ú. v. ES L 216, 28.8.2003, s. 58. [6] Ú. v. 121, 29.7.1964, s. 1977/64. Smernica bola naposledy zmenená a doplnená nariadením Rady (ES) č. 21/2004. [7] Ú. v. ES L 194, 22.7.1988, s. 10. Smernica bola naposledy zmenená a doplnená rozhodnutím Komisie 2004/101/ES. [8] Ú. v. ES L 224, 18.8.1990, s. 42. Smernica bola naposledy zmenená a doplnená nariadením Rady (ES) č. 806/2003. [9] Ú. v. ES L 224, 18.8.1990, s. 42. Smernica bola naposledy zmenená a doplnená nariadením Rady (ES) č. 806/2003. [10] Ú. v. ES L 224, 18.8.1990, s. 62. Smernica bola naposledy zmenená a doplnená nariadením Rady (ES) č. 806/2003. [11] Ú. v. ES L 303, 31.10.1990, s. 6. Smernica bola naposledy zmenená a doplnená nariadením Rady (ES) č. 806/2003. [12] Ú. v. ES L 46, 19.2.1991, s. 1. Smernica bola naposledy zmenená a doplnená nariadením Rady (ES) č. 806/2003. [13] Ú. v. ES L 46, 19.2.1991, s. 19. Smernica bola naposledy zmenená a doplnená rozhodnutím Komisie 2003/708/ES. [14] Ú. v. ES L 268, 14.9.1992, s. 54. Smernica bola naposledy zmenená a doplnená nariadením nariadením Komisie (ES) č. 1398/2003. [15] Ú. v. ES L 102, 12.4.2001, s. 63. Smernica bola naposledy zmenená a doplnená nariadením rozhodnutím Komisie 2001/298/ES. [16] Ú. v. ES L 182, 2.8.1995, s. 27. [17] Ú. v. ES L 185, 4.8.1995, s. 58. [18] Ú. v. ES L 234, 3.10.1995, s. 30. [19] Ú. v. ES L 275, 18.11.1995, s. 30. [20] Ú. v. ES L 216, 14.8.1999, s. 13. [21] Ú. v. ES L 135, 3.6.2003, s. 19. [22] Ú. v. ES 121, 29.7.1964, s. 2012/64. Smernica bola naposledy zmenená a doplnená nariadením Rady (ES) č. 806/2003. [23] Ú. v. ES L 55, 8.3.1971, s. 23. Smernica bola naposledy zmenená a doplnená nariadením Rady (ES) č. 807/2003. [24] Ú. v. ES L 26, 31.1.1977, s. 85. Smernica bola naposledy zmenená a doplnená nariadením Rady (ES) č. 807/2003. [25] Ú. v. ES L 268, 24.9.1991, s. 41. Smernica bola naposledy zmenená a doplnená nariadením Rady (ES) č. 806/2003. [26] Ú. v. ES L 268, 14.9.1992, s. 35. Smernica bola naposledy zmenená a doplnená nariadením Rady (ES) č. 806/2003. [27] Ú. v. ES L 368, 31.12.1994, s. 10. Smernica bola naposledy zmenená a doplnená nariadením Rady (ES) č. 806/2003. [28] Ú. v. ES L 273, 10.10.2002, s. 1. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------